106. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 942 της 21/30 Νοεμ. 1979 (ΦΕΚ Α΄ 264) Περί επεκτάσεως των διατάξεων του Νόμ.103/75, ως ούτος ετροποποιήθη και συνεπληρώθη υπό του άρθρ.5 του Νόμ.854/78, και επί των τακτικών Υπαλλήλων του Οργανισμού Απασχολήσεως Εργατικού Δυναμικού (Ο.Α.Ε.Δ.), οίτινες τυγχάνουν υποχρεωτικώς ησφαλισμένοι εις τον Λογαριασμόν Προνοίας του Προσωπικού του Ι.Κ.Α. Έχοντες υπ’ όψει: 1.Τας διατάξεις των παρ.β και γ του άρθρ.3 του Νόμ.103./75 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάτης της Χώρας». 2.Τας διατάξεις της παρ.2 του άρθρ.5 του Νόμ.103/75 το οποίον προσετέθη δια της παρ.4 του άρθρ.5 Νόμ.854/78. 3.Τας διατάξεις του άρθρ.12 παρ.2 του Νόμ.400/76 «περί Υπουργικού Συμβουλίου και Υπουργείων» (ΦΕΚ 203/76 τ. Α΄). 4.Το υπ’ αριθ.307/78 Π.Δ/γμα, και την υπ’ αριθ. 989/1979 απόφασιν του Συμβουλίου της Επικρατείας. 5.Την Γνώμην του Διοικητικού Συμβουλίου του Οργανισμού Απασχολήσεως Εργατικού Δυναμικού ληφθείσαν κατά την αριθ. 15/29.6.79 συνεδρίασιν αυτού. 6.Την υπ’ αριθ. 985/79 γνωμοδότησιν του Συμβουλίου της Επικρατείας, προτάσει των επί της Εργασίας και Κοινωνικών Υπηρεσιών Υπουργών, αποφασίζομεν: Άρθρ.1.-1.Οι τακτικοί υπάλληλοι του Οργανισμού Απασχολήσεως Εργατικού Δυναμικού (Ο.Α.Ε.Δ.), οίτινες τυγχάνουν υποχρεωτικώς ησφαλισμένοι παρά τω Λογαριασμώ Προνοίας του Προσωπικού του Ι.Κ.Α., παρ’ ου λαμβάνουν εφ’ άπαξ βοήθημα άμα τη συνταξιοδοτήσει των, δικαιούνται, εφ’ όσον το εν λόγω βοήθημα ή αι επιστρεφόμεναι εισφοραί υπολείπονται της αποζημιώσεως της προβλεπομένης υπό του Νόμ.103/75, ως ούτος ετροποποιήθη υπό του άρθρ.5 του Νόμ.854/78, να λάβουν παρά του Οργανισμού Απασχολήσεως Εργατικού Δυναμικού την προκύπτουσαν διαφοράν μεταξύ του εφ’ άπαξ βοηθήματος ή των επιστρεπτέων εισφορών του Λογαριασμού Προνοίας του Προσωπικού του Ι.Κ.Α. και της δια του άνω Νόμου καθοριζομένης αποζημιώσεως. 2.Ως χρόνος υπηρεσίας δια τον υπολογισμόν της αποζημιώσεως του Νόμ. 103/75, ως ούτος ετροποποιήθη υπό του άρθρ.5 του Νόμ.854/78 λαμβάνεται ο χρόνος της παρά τω ΟΑΕΔ ή συγχωνευθέντι εις τούτον Οργανισμών, υπηρεσίας του ησφαλισμένου της ληφθείσης υπ’ όψιν δια την, εκ του Λογαριασμού Προνοίας του Προσωπικού του Ι.Κ.Α., απονομήν εφ’ άπαξ χρηματικού βοηθήματος ή επιστροφής εισφορών, ως και ο παρά τω Δημοσίω ή ετέρω Ν.Π.Δ.Δ. χρόνος υπηρεσίας αυτού ο αναγνωριζόμενος ως συντάξιμος κατά τας περί συνταξιοδοτήσεως του προσωπικού του Ο.Α.Ε.Δ. διατάξεις. 3.Του ως άνω συμπληρωματικού βοηθήματος δικαιούνται, εν περιπτώσει θανάτου του υπαλλήλου διαρκούσης της υπαλληλικής σχέσεως, η χήρα και τα τέκνα αυτού, έκαστος κατά ποσοστόν του κληρονομικού δικαιώματος αυτών, εφ’ όσον ο αποθανών εδικαιούτο συνταξιοδοτήσεως (άρθρ.1 παρ.2 του Νόμ.103/75). Άρθρ.2.-Επί των αποδοχών των υπαγομένων εις την ρύθμισιν του παρόντος υπαλλήλων των εχόντων συμπληρώσει 10ετή τουλάχιστον υπηρεσίαν, αι οποίαι καθορίζονται υπό του άρθρ.2 του Νόμ.103/75, ως τούτο αντικατεστάθη υπό της παρ.3 του άρθρ.5 του Νόμ.854/78, επιβάλλεται κράτησις εκ ποσοστού 1% υπέρ του Οργανισμού Απασχολήσεως Εργατικού Δυναμικού, εφαρμοζομένων αναλόγως και των λοιπών διατάξεων του άρθρου τούτου. Άρθρ.3.-Η ισχύς του παρόντος άρχεται από της ισχύος του Νόμ.103/75. Εις τους επί της Εργασίας και Κοινωνικών Υπηρεσιών Υπουργούς, ανατίθεμεν την δημοσίευσιν και εκτέλεσιν του παρόντος Π.Δ/τος. (Μετά τη σελ. 98,650(α) Σελ. 98,651 Τεύχος 750-Σελ. 63 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.105-106